Lada benggala

Lada benggala () atau kapsikum (dari bahasa Latin: capsicum) ialah kumpulan kultivar spesies Capsicum annuum. Kultivar ini menghasilkan buah pelbagai warna termasuk merah, kuning, jingga, hijau, putih, dan ungu. Lada benggala kadangkala dikelompokkan dengan jenis lada yang kurang pedas sebagai "lada manis".

Lada ini berasal dari Mexico, Amerika Tengah, dan bahagian utara Amerika Selatan. Benih lada diimport ke Sepanyol pada 1493, dan dari sana, tersebar ke Eropah dan Asia. Kultivar lada lembut dibentuk pada tahun 1920-an, di Szeged, Hungary.

Keadaan yang sesuai untuk menanam lada benggala termasuk tanah yang hangat, lembap dalam pelbagai suhu .

Morfologi
Lada benggala ialah sejenis tumbuhan herba setahun yang batang pokoknya mempunyai dahan-dahan yang padat. Tingginya pokok ini antara 0.5–1.5 meter (20–60 inci). Bunga-bunganya yang tunggal dan berwarna putih menghasilkan buah-buah yang hijau ketika mentah, tetapi biasanya berwarna merah ketika masak. Bagaimanapun, terdapat sebilangan kelainan yang berwarna perang atau ungu ketika masak. Sedangkan spesies ini dapat tahan dengan kebanyakan iklim, pokok ini khususnya amat produktif di kawasan beriklim panas dan kering.

Pengeluaran 
China ialah pengeluar lada benggala terbesar di dunia, diikuti oleh Mexico, Turkey, Indonesia, dan Amerika Syarikat.

Galeri

Lihat juga 

 Senarai kultivar Capsicum
 Paprika
 Skala Scoville
 Lada sumbat

Rujukan 

Tanaman
Lada
Kultivar Capsicum
Tanaman berasal dari Amerika